

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL VIETOVĖS LYGMENS TERITORIJŲ PLANAVIMO DOKUMENTO KEITIMO RENGIMO TIKSLŲ**

  Nr.

Klaipėda

Vadovaudamasis Lietuvos Respublikos teritorijų planavimo įstatymo 24 straipsnio 5 dalimi ir Klaipėdos miesto savivaldybės administracijos direktoriaus 2017 m. spalio 12 d. įsakymu Nr. AD1‑2890 „Dėl pritarimo vietovės lygmens teritorijų planavimo dokumento keitimo iniciatyvai“:

1. Nustatau, kad pradedamas rengti vietovės lygmens teritorijų planavimo dokumento – žemės sklypo Dailidžių g. 33 detaliojo plano, patvirtinto Klaipėdos miesto savivaldybės valdybos 2003 m. vasario 3  d. sprendimu Nr. 50, keitimas. Keitimo tikslai – pakeisti žemės sklypo, detaliajame plane pažymėto Nr. 3, naudojimo būdą; nustatyti teritorijos naudojimo privalomuosius reikalavimus pagal bendrojo plano sprendinius.

2. Įpareigoju Urbanistikos skyrių parengti planavimo darbų programą ir teritorijų planavimo proceso inicijavimo sutarties projektą bei pateikti teritorijų planavimo dokumentų keitimo rengimo iniciatoriui Rimantui Cibauskui.

Šis įsakymas gali būti skundžiamas Klaipėdos miesto savivaldybės visuomeninei administracinių ginčų komisijai arba Klaipėdos apygardos administraciniam teismui per vieną mėnesį nuo šio įsakymo paskelbimo arba įteikimo suinteresuotai šaliai dienos.

|  |  |
| --- | --- |
| Savivaldybės administracijos direktorius | Saulius Budinas |

Parengė

Urbanistikos skyriaus vyriausioji specialistė

Birutė Lenkauskaitė, tel. 39 61 63

2017-12-08